KOMMISSIONENS BESLUTNING af 30. juni 1998 om ændring af beslutning 97/296/EF om listen over tredjelande, hvorfra det er tilladt at indføre fiskerivarer til konsum (meddelt under nummer K(1998) 1849) (EØS-relevant tekst) (98/419/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), ændret ved beslutning 97/34/EF (2), særlig artikel 2, stk. 2, og artikel 7, og

ud fra følgende betragtninger:

Kommissionens beslutning 97/296/EF (3), ændret ved beslutning 98/148/EF (4), indeholder listen over tredjelande, hvorfra det er tilladt at indføre fiskerivarer til konsum; listens del I angiver navnene på de tredjelande, der er omfattet af en særlig beslutning, og del II navnene på de tredjelande, der opfylder betingelserne i artikel 2, stk. 2, i beslutning 95/408/EF;

Kommissionens beslutning 98/420/EF (5), 98/421/EF (6), 98/422/EF (7), 98/423/EF (8) og 98/424/EF (9) fastsætter særlige betingelser for import af fiskerivarer med oprindelse i henholdsvis Nigeria, Ghana, Tanzania, Falklandsøerne og Maldiverne; Nigeria, Ghana, Tanzania, Falklandsøerne og Maldiverne bør derfor optages i del I i listen i bilag I over tredjelande og områder, hvorfra det er tilladt at indføre fiskerivarer til konsum;

Kap Verde, Letland, Litauen, Nicaragua, Benin, Kasakhstan, Guinea Conakri, Papua Ny Guinea, Malta, Mauritius, Jamaica, Cameroun, Den Tjekkiske Republik, Israel, Hongkong og Uganda har vist, at de opfylder de tilsvarende betingelser, der er nævnt i artikel 2, stk. 2, i beslutning 95/408/EF; listen bør derfor ændres, så disse lande optages i del II i listen i bilag I;

nogle tredjelande og områder, som endnu ikke står på listen, men som på nuværende tidspunkt udfører til EF, har oplyst, at de opfylder betingelser, som mindst svarer til EF-betingelserne; da det er nødvendigt at indhente flere oplysninger fra disse lande og områder, er de optaget på listen i et nyt bilag II;

for at undgå forstyrrelser af importen fra de tredjelande og områder, der er optaget i det nye bilag II, vil artikel 11, stk. 7, i Rådets direktiv 91/493/EØF (10) i en overgangsperiode fortsat være gældende for fiskerivarer, der indføres fra tredjelande og områder i bilag II;

hvad angår de tredjelande og områder, der endnu ikke står i bilagene til denne beslutning, må Kommissionen vurdere, om de for deres udførsler af fiskerivarer til EF har anvendt betingelser, som mindst svarer til dem, der gælder for produktion og afsætning af EF-varer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 97/296/EF foretages følgende ændringer:

1) I artikel 1 og 2 ændres »bilaget« til »bilag I«.

2) Artikel 3, stk. 1, affattes således:

»1. Som undtagelse fra artikel 2 kan medlemsstaterne indtil den 31. januar 1999 fortsat indføre fiskerivarer fra tredjelande og områder, som står på listen i bilag II, i henhold til artikel 11, stk. 7, i direktiv 91/493/EØF.«

3) Bilaget til beslutning 97/296/EF erstattes af bilag I og II til nærværende beslutning.

Artikel 2

Denne beslutning anvendes fra den 1. juli 1998.

Artikel 3

Denne beslutning er rettet til medlemsstaterne.

Udfærdiget i Bruxelles, den 30. juni 1998.

På Kommissionens vegne

Franz FISCHLER

Medlem af Kommissionen

(1) EFT L 243 af 11. 10. 1995, s. 17.

(2) EFT L 13 af 16. 1. 1997, s. 33.

(3) EFT L 122 af 14. 5. 1997, s. 21.

(4) EFT L 46 af 17. 2. 1998, s. 18.

(5) Se side 59 i denne Tidende.

(6) Se side 66 i denne Tidende.

(7) Se side 71 i denne Tidende.

(8) Se side 76 i denne Tidende.

(9) Se side 81 i denne Tidende.

(10) EFT L 268 af 24. 9. 1991, s. 15.

BILAG I

Liste over tredjelande og områder, hvorfra det er tilladt at indføre fiskerivarer, uanset under hvilken form, til konsum

I) Tredjelande og områder, der er omfattet af en særlig beslutning i henhold til Rådets direktiv 91/493/EØF

ALBANIEN

ARGENTINA

AUSTRALIEN

BANGLADESH

BRASILIEN

CANADA

CHILE

COLOMBIA

ECUADOR

FALKLANDSØERNE

FÆRØERNE

GAMBIA

GHANA

INDIEN

INDONESIEN

CÔTE D'IVOIRE

JAPAN

MADAGASKAR

MALAYSIA

MALDIVERNE

MAURETANIEN

MAROKKO

NEW ZEALAND

NIGERIA

PERU

FILIPPINERNE

RUSLAND

SENEGAL

SINGAPORE

SYDAFRIKA

SYDKOREA

TAIWAN

TANZANIA

THAILAND

URUGUAY

II) Tredjelande og områder, der opfylder betingelserne i artikel 2, stk. 2, i Rådets beslutning 95/408/EF

BELIZE

BENIN

KINA

CAMEROUN

KAP VERDE

COSTA RICA

KROATIEN

CUBA

DEN TJEKKISKE REPUBLIK

FIJIGRØNLAND

GUATEMALA

GUINEA CONAKRI

HONDURAS

HONGKONG

UNGARN (1)

ISRAEL

JAMAICA

KASAKHSTAN (2)

LETLAND

LITAUEN

MALTA

MAURITIUS

MEXICO

NAMIBIA

NICARAGUA

PAPUA NEW GUINEA

PANAMA

POLEN

SEYCHELLERNE

SLOVENIEN

SURINAM

SCHWEIZ

TOGO

TUNESIEN

TYRKIET

UGANDA

USA

VENEZUELA

VIETNAM

(1) Kun til indførsel af levende dyr til konsum.

(2) Kun til indførsel af kaviar.

BILAG II

Liste over tredjelande og områder, hvorfra indførsel af fiskerivarer til konsum er tilladt indtil den 31. januar 1999 på de i artikel 11, stk. 7, i direktiv 91/493/EØF fastsatte betingelser

ALGERIET

ANGOLA

ASERBAJDSJAN (1)

BAHAMAS

BULGARIEN

CONGO-BRAZZAVILLE

EGYPTEN

ERITREA

ESTLAND

DEN TIDLIGERE JUGOSLAVISKE REPUBLIK MAKEDONIEN

GABON

GUINEA-BISSAU

IRAN

KENYA

MOZAMBIQUE

MYANMAR

RUMÆNIEN

SAINT HELENA

SALOMONØERNE (2)

SRI LANKA

SAINT LUCIA

ZIMBABWE

(1) Kun til indførsel af kaviar.

(2) Kun til indførsel fra Solomon Taiyo Limited.